b"\n_START_ARTICLE_\nOmar Mascarell Gonz\xc3\xa1lez\n_START_SECTION_\nTraject\xc3\xb2ria esportiva\n_START_PARAGRAPH_\nMascarell va arribar al planter del Real Madrid CF a 17 anys, procedent del CD Laguna de Tenerife. El 21 d'agost de 2011 va debutar com a s\xc3\xa8nior, jugant amb el Real Madrid Castilla contr l'Sporting de Gij\xc3\xb3n B a la segona B; i va participar en 24 partits durant la temporada 2011\xe2\x80\x9312 a Segona B (amb 11 titularitats i dos gols) en un any en qu\xc3\xa8 l'equip va ascendir a la segona divisi\xc3\xb3 despr\xc3\xa9s d'una abs\xc3\xa8ncia de cinc anys._NEWLINE_Mascarell va comen\xc3\xa7ar la temporada 2012\xe2\x80\x9313 a Segona B amb el Real Madrid C, per\xc3\xb2 fou promocionat al Real Madrid B despr\xc3\xa9s de nom\xc3\xa9s un parell de setmanes. Va jugar el seu primer partit com a professional el 28 d'octubre de 2012, entrant com a suplent per Pedro Mosquera per jugar els darrers 17 minuts d'una derrota a casa per 2\xe2\x80\x934 contra l'Sporting de Gij\xc3\xb3n._NEWLINE_Mascarell va debutar a La Liga amb el Madrid l'1 de juny de 2013, substituint Mesut \xc3\x96zil a les darreries d'un partit que acab\xc3\xa0 en vict\xc3\xb2ria per 4\xe2\x80\x932 a casa contra el CA Osasuna, en el darrer partit de la primera divisi\xc3\xb3 2012-13._NEWLINE_El 6 d'agost de 2014, Mascarell va anar cedit al Derby County FC per la temporada 2014\xe2\x80\x9315. Va debutar cinc dies despr\xc3\xa9s, substituint Will Hughes al minut 53 d'una vict\xc3\xb2ria per 1\xe2\x80\x930 contra el Rotherham United al Pride Park Stadium._NEWLINE_El 3 d'agost de 2015 Mascarell va anar cedit a l'Sporting de Gij\xc3\xb3n, per un any.\n_START_SECTION_\nInternacional\n_START_PARAGRAPH_\nMascarell t\xc3\xa9 or\xc3\xadgens equatoguineans per part de pare. El maig de 2012 fou convocat per Guinea Equatorial per disputar la fase de classificaci\xc3\xb3 per la Copa del M\xc3\xb3n de futbol de 2014 contra Tun\xc3\xadsia i Sierra Leone. Va viatjar a Malabo, per\xc3\xb2 malgrat tot va refusar de jugar cap dels dos partits, at\xc3\xa8s que ja havia representat Espanya a nivell juvenil, i no volia pedre l'opci\xc3\xb3 de seguir fent-ho."